ਰਾਗਿਨੀ ਖੰਨਾ
ਰਾਗਿਨੀ ਖੰਨਾ ਇੱਕ ਭਾਰਤੀ ਫਿਲਮ ਅਤੇ ਟੈਲੀਵਿਜਨ ਅਦਾਕਾਰਾ ਹੈ। ਉਸਨੇ ਕਈ ਰਿਆਲਟੀ ਸ਼ੋਆਂ ਜਿਵੇਂ ਇੰਡੀਆ ਬੈਸਟ ਡਰਾਮੇਬਾਜ਼ (2013) ਅਤੇ ਗੈਂਗਸ ਆਫ ਹਸੀਪੁਰ (2014) ਵਿਚ ਭਾਗ ਲਿਆ ਹੈ। ਉਹ ਭਾਸਕਰ ਭਾਰਤੀ ਵਿਚ ਆਪਣੇ ਕਿਰਦਾਰ ਭਾਰਤੀ ਅਤੇ ਸਸੁਰਾਲ ਗੇਂਦਾ ਫੂਲ ਵਿਚ ਆਪਣੇ ਕਿਰਦਾਰ ਸੁਹਾਨਾ ਲਈ ਚਰਚਿਤ ਹੋਈ। ਉਹ ਝਲਕ ਦਿਖਲਾ ਜਾ 2010 ਵਿਚ ਮਾੁਕਾਬਲੇਬਾਜ਼ ਰਹੀ ਹੈ। ਉਹ ਕਾਮੇਡੀ ਨਾਈਟਜ਼ ਵਿਦ ਕਪਿਲ ਵਿਚ ਅਭਿਨੈ ਕਰਦੀ ਰਹੀ ਹੈ। ਖੰਨਾ ਦੇ ਮਾਪੇ ਪ੍ਰਵੀਨ ਖੰਨਾ ਅਤੇ ਕਾਮਿਨੀ ਖੰਨਾ ਹਨ। ਉਸਦਾ ਵੱਡਾ ਭਰਾ ਅਮਿਤ ਖੰਨਾ ਵੀ ਇੱਕ ਅਭਿਨੇਤਾ ਹੈ ਅਤੇ ਉਸਨੇ ਯੇ ਦਿਲ ਚਾਹ ਮੋਰ ਵਰਗੇ ਸੀਰੀਅਲਾਂ ਵਿੱਚ ਕੰਮ ਕੀਤਾ ਹੈ। ਉਸਦੀ ਮਾਂ, ਕਾਮਿਨੀ ਖੰਨਾ ਇਕ ਲੇਖਕ, ਸੰਗੀਤ ਨਿਰਦੇਸ਼ਕ, ਗਾਇਕਾ, ਐਂਕਰ ਅਤੇ 'ਬਿਊਟੀ ਵਿਦ ਐਸਟ੍ਰੋਲੋਜੀ' ਦੀ ਬਾਨੀ ਹੈ। ਉਹ ਕਲਾਸੀਕਲ ਗਾਇਕਾ ਨਿਰਮਲਾ ਦੇਵੀ ਅਤੇ 1940 ਦੇ ਮਸ਼ਹੂਰ ਅਭਿਨੇਤਾ ਅਰੁਣ ਆਹੂਜਾ ਦੀ ਪੋਤੀ ਹੈ। ਉਹ ਬਾਲੀਵੁੱਡ ਅਦਾਕਾਰ ਗੋਵਿੰਦਾ ਦੀ ਭਾਣਜੀ ਅਤੇ ਕ੍ਰਿਸ਼ਣਾ ਅਭਿਸ਼ੇਕ (ਅਭਿਨੇਤਾ, ਸਟੈਂਡ-ਅਪ ਕਾਮੇਡੀਅਨ), ਆਰਤੀ ਸਿੰਘ (ਟੀਵੀ ਅਭਿਨੇਤਰੀ) ਅਤੇ ਸੌਮਿਆ ਸੇਠ (ਟੀਵੀ ਅਭਿਨੇਤਰੀ) ਦੀ ਚਚੇਰੀ ਭੈਣ ਵੀ ਹੈ। ਅਕਤੂਬਰ 2015 ਵਿਚ ਖੰਨਾ ਦੇ ਪਿਤਾ ਦੀ ਮੌਤ ਹੋ ਗਈ।